બદરીનાથ (ચમોલી): ઉત્તરાખંડના બદરીનાથમાં ખાનગી કંપનીનું એક હેલિકોપ્ટર ક્રેશ થઈ જતાં એકનું મોત થયું છે. બદરીનાથથી ગુજરાતના વડોદરાના યાત્રીઓને હરિદ્વાર લઈને જતું એક હેલિકોપ્ટર દુર્ઘટનાગ્રસ્ત થતાં એક એન્જિનિયરનું હેલિકોપ્ટરની બ્લેડથી ગરદન કપાઈ જતાં મોત થયું હતું અને હેલિકોપ્ટરમાં સવાર અન્ય યાત્રીઓનો આબાદ બચાવ થયો છે. આ અકસ્માતમાં હેલિકોપ્ટરના ચીફ પાઇલટ સંજય વાગે અને સહપાઇલટ અલકા શુક્લ સહિત સાત લોકોને નજીવી ઈજા પહોંચી હતી, જ્યારે હેલિકોપ્ટરના એન્જિનિયર વિક્રમ લાંબા (આસામ)નું મૃત્યુ થયું હતું.